younusmohamed77/Tamil_Tamizh_Wikipedia_Text_Dataset_for_NLP huggingface dataset:
அராகம் (யாப்பிலக்கணம்)
செய்யுளியலில் '''அராகம்''' என்பது பாவகைகளில் ஒன்றான [[கலிப்பா]]வின் ஒரு உறுப்பாகும்.&lt;ref&gt;https://www.tamilvu.org/courses/degree/d031/d0312/html/d0312223.htm&lt;/ref&gt; இது அப் பாவகையில் [[தரவு (யாப்பிலக்கணம்)|தரவு]], [[தாழிசை (பாவகை)|தாழிசை]] என்னும் உறுப்புகளைத் தொடர்ந்து மூன்றாவது உறுப்பாக வரும். இதற்கு வண்ணகம், அடுக்கியல், முடுகியல் என பல பெயர்கள் உண்டு. இது ஏற்ற இறக்கங்கள் அற்ற ஒலி அளவைக் கொண்டிருப்பது. இது நான்கு அல்லது அதற்கு மேற்பட்ட [[சீர் (யாப்பிலக்கணம்)|சீர்களைக்]] கொண்ட [[அடி (யாப்பிலக்கணம்)|அடிகளால்]] அமைந்திருக்கும். அராகங்கள், நான்கு தொடக்கம் எட்டு அடிகளைக் கொண்டவையாக அமைந்திருக்கலாம்.
 
 
 ==எடுத்துக்காட்டுக்கள்==
 
 [[குமரகுருபரர்|குமரகுருபரரின்]] [[சிதம்பரச் செய்யுட்கோவை]]யிற் காணும் அராகப்பகுதி ஒன்று. எல்லாமே நான்கு சீர்களைக் கொண்ட அடிகள் அமைந்த நான்கு அராகங்கள் வந்துள்ளன. 
 
 
 : கறைவிட முகவெரி கனல்விழி யொடுமிளிர்
 : பிறையெயி றொடுமிடல் பெறுபக டொடுமடல்
 : எறுழ்வலி யொடுமுரு மிடியென வருமொரு
 : மறலிய துயிர்கொள மலர்தரு கழலினை. ..............(1)
 
 
 : உலகமொ டுயிர்களு முலைதர வலம்வரும்
 : மலர்மகள் கொழுநனு மகபதி முதலிய
 : புலவரு மடிகளொர் புகலென முறையிட
 : அலைகடல் விடமுன மமுதுசெய் தருளினை. .........(2).
 
 
 : விசையிலே மிறைவியும் வெருவர விரசத
 : அசலம தசைதர வடல்புரி தசமுக
 : நிசிசரன் மணிமுடி நெறுநெறு நெறுவென
 : வசையில்பொன் மலரடி மணிவிர னிறுவினை. ........(3)
 
  
 : இலவிதழ் மதிநுத லிரதியோ டிரதம
 : துலைவற நடவிடு மொருவனும் வெருவர
 : அலைகட னெடுமுர சதிர்தர வெதிர்தரு
 : சிலைமத னனையடல் செயுநுதல் விழியினை. .........(4)
 
 ==மேற்கோள்கள்==
 {{Reflist}}
ஒத்தாழிசைக் கலிப்பா
'''ஒத்தாழிசைக் கலிப்பா''' என்பது தமிழ்ச் [[செய்யுள்]] வகைகளுள் ஒன்றான [[கலிப்பா]]வின் ஒரு வகையாகும். இது அடிப்படையாகப் பின்வருமாறு உறுப்புக்களைப் பெற்று அமைந்திருக்கும்:
 
 : [[தரவு (யாப்பிலக்கணம்)|தரவு]] - 1
 : [[தாழிசை (பாவகை)|தாழிசை]] - 3
 : [[தனிச்சொல் (யாப்பிலக்கணம்)|தனிச்சொல்]] - 1
 : [[சுரிதகம் (யாப்பிலக்கணம்)|சுரிதகம்]] - 1
 ==இவை காரணப் பெயர்கள் எனல்&lt;ref&gt;அமிதசாகரனார் இயற்றிய யாப்பருங்கலம் - பழைய விருத்தி உரை - வித்துவான் மே. வீ. வேணுகோபாலப் பிள்ளை பதிப்பு - சென்னை அரசு அச்சகம் - 1960 - 230&lt;/ref&gt;==
 *தரவு - பாடல் செய்திக்கு முன்னுரை தருவது
 *தாழிசை - அளவு ஒத்து ஆழ்ந்து நிற்பது
 *தனிச்சொல் - தனித்து நிற்பது.
 *சுரிதகம் - நீர்ச்சுழி போலக் கருத்து சுழன்று நிற்பது&lt;ref&gt;&lt;poem&gt;தந்து முன் நிற்றலின் தரவே, தாழிசை
 ஒத்து ஆழத்தினது ஒத்தாழிசையே, 
 தனிதர நிற்றலின் தனிநிலை குனி திரை
 நீர்ச்சுழி போல நின்று சுரிந்து இறுதலின்
 சோர்ச்சியில் புலவர் சுரிதகம் என்ப &lt;/poem&gt;&lt;/ref&gt;
 
 == 3 வகை==
 இக் கலிப்பாவகை மூன்று துணைவகைகளாகக் காணப்படுகின்றன. இவை பின்வருமாறு:
 # [[நேரிசை ஒத்தாழிசைக் கலிப்பா]]
 # [[அம்போதரங்க ஒத்தாழிசைக் கலிப்பா]]
 # [[வண்ணக ஒத்தாழிசைக் கலிப்பா]]
 
 நேரிசை ஒத்தாழிசைக் கலிப்பா மேற்கூறிய அடிப்படையான உறுப்புக்களை மட்டுமே கொண்டிருக்க, அம்போதரங்க ஒத்தாழிசைக் கலிப்பா கலிப்பாவுக்கு உரிய [[அம்போதரங்கம் (யாப்பிலக்கணம்)|அம்போதரங்கம்]] என்னும் உறுப்பையும் கொண்டிருக்கும். வண்ணக ஒத்தாழிசைக் கலிப்பாவில் [[அராகம் (யாப்பிலக்கணம்)|அராகம்]] என்னும் இன்னொரு உறுப்பும் சேர, கலிப்பாவுக்கு உரிய ஆறு உறுப்புக்களையும் அது கொண்டிருக்கும்.
 
 ==எடுத்துக்காட்டு==
 &lt;poem&gt;
 ;தரவு
 வாணெடுங்கண் பனிகூர வண்ணம்வே றாய்த்திரிந்து
 தோணெடுந்தன் தகைதுறந்து துன்பங்கூர் பசப்பினவாய்ப்
 பூணொடுங்கு முலைகண்டும் பொருட்பிரிதல் வலிப்பவோ?
 
 ;தாழிசை
 சூருடைய நெடுங்கடங்கள் சொலற்கரிய என்பவால்
 பீருடைய நலந்தொலையப் பிரிவாரோ பெரியவரே?     (1)
 
 சேணுடைய கடுங்கடங்கள் செலற்கரிய என்பவால்
 நாணுடைய நலந்தொலைய நடப்பாரோ நலமிலரே?     (2)
 
 சிலம்படைந்த வெங்கானம் செலற்கரிய என்பவால்
 புலம்படைந்த நலந்தொலையப் போவாரோ பொருளிலரே?   (3)
 
 ;தனிச்சொல்
 எனவாங்கு
 
 ;சுரிதகம்
 அருளெனும் இலராய்ப் பொருள்வயிற் பிரிவோர்
 பன்னெடுங் காலம் வாழியர்
 பொன்னெடுந் தேரொடு தானையிற் பொலிந்தே!
 &lt;/poem&gt;
 
 (ஆசிரியச் சுரிதகத்தால் இயன்ற நேரிசை ஒத்தாழிசைக் கலிப்பா)
 
 ==பார்வை==
 *[http://www.tamilvu.org/courses/degree/p203/p2031/html/p2031332.htm தமிழ் இணையக் கல்விக்கழகப் பாடம்]
 ==மேற்கோள்==
 {{Reflist}}
பாதமி குடைவரைக் கோயில்
{{merge to|பாதாமி குடைவரைக் கோவில்கள்}}
 
 [[படிமம்:Relief of Jain Tirthankara Parshvanath in the Badami cave temple no.4.jpg|thumb|200px|பர்சவநாத் குகை]]
 '''பாதமி குடைவரைக் கோயில்''' [[இந்தியா]]வின் கர்நாடக மாநிலத்தில் உள்ள பாகல்கொட் மாவட்டத்தின் [[பாதமி]] என்னும் நகரில் உள்ளது. பாதமி, கி.பி. 6 துடக்கம் 8 ஆம் நூற்றாண்டுகள் வரை கர்நாடகத்தின் பெரும்பகுதியை ஆட்சிபுரிந்த [[சாளுக்கியர்]]களின் தலை நகரமாக விளங்கியது. இந்த நகரம் இங்கு காணப்படும் [[மணற்கல்]] குன்றுகளில் குடையப்பட்டுள்ள பண்டைக்காலக் [[குடைவரை]]களினாற் பெயர் பெற்றது. 
 
 பாதமி குடைவரைக் கோயில்கள் நான்கு குகைகளை உள்ளடக்கியுள்ளன. 6 ஆம் நூற்றாண்டில் அமைக்கப்பட்ட இவை மென்மையான தக்காணத்து மணற்கல் பாறைச் சரிவுகளிற் குடையப்பட்டுள்ளன.
பாலக்காட்டுக் கோட்டை
[[Image:Palakkad Fort.JPG|thumb|right|250px|வடக்குப் பக்க மதிலுக்கு வெளியில் இருந்தான தோற்றம்.]]
 '''பாலக்காட்டுக் கோட்டை''' இந்தியாவின் [[கேரளா|கேரள]] மாநிலத்திலுள்ள [[பாலக்காடு]] நகர மத்தியில் அமைந்துள்ளது. [[கருங்கல்]]லால் ஆன இக் [[கோட்டை]] 1766 ஆம் ஆண்டில் [[ஹைதர் அலி]]யால் கட்டப்பட்டது. கேரளாவிலுள்ள கோட்டைகளில் நல்ல நிலையிலுள்ள கோட்டைகளில் ஒன்றாக இது விளங்குகிறது.
 
 ==வரலாறு==
 பாலக்காட்டுக் கோட்டை மிகப் பழைய காலத்திலேயே இருந்ததாகக் கருதப்பட்டாலும், இதன் பழைய வரலாறு பற்றி எதுவும் தெரியவரவில்லை. பாலக்காடு அச்சன் எனும் இப் பகுதியின் உள்ளூர் ஆட்சியாளர் தொடக்கத்தில் கோழிக்கோட்டு அரசின் சிற்றரசராக இருந்தார். எனினும் 18 ஆம் நூற்றாண்டின் தொடக்கத்துக்கு முன்னரே இவர் சுதந்திரமாக இயங்கத் தொடங்கினார். 1757 இல் இப்பகுதிமீது கோழிக்கோட்டு அரசு ஆக்கிரமிப்பு நடத்த இருந்த நிலையில், இவர் உதவி கேட்டு [[ஹைதர் அலி]]க்குத் தூது அனுப்பினார். பாலக்காடைத் தன் வசம் எடுத்துக் கொள்வதற்காக இச் சந்தர்ப்பத்தை ஹைதர் அலி பயன்படுத்திக்கொண்டான். அப்போதிருந்து 1790 வரை இப் பகுதி [[மைசூர் சுல்தான்கள்|மைசூர் சுல்தான்]]களிடம் அல்லது பிரித்தானியரிடம் இருந்து வந்தது.  1768 இல் முதன்முதலாக [[பிரித்தானியர்]] இதனை ஹைதர் அலியிடம் இருந்து கைப்பற்றினர். எனினும் சில மாதங்களில் ஹைதர் அதனை மீண்டும் கைப்பற்றிக் கொண்டான் ஆயினும், கர்னல் ஃபுல்லார்ட்டன் அதனை 1783 இல் மீண்டும் தம்வசப்படுத்தினான். அடுத்த ஆண்டிலேயே இக் கோட்டை கைவிடப்படவே அதனை கோழிக்கோட்டுப் படைகள் கைப்பற்றிக் கொண்டன. 1790 ஆம் ஆண்டில் பிரித்தானியப் படைகள் அதனை இறுதியாகக் கைப்பற்றின. இக் கோட்டை திருத்தம் செய்யப்பட்டு [[ஸ்ரீரங்கப்பட்டினம்|ஸ்ரீரங்கப்பட்டினத்துக்கு]] எதிரான படை நடவடிக்கைகளுக்கான ஒரு தளமாகப் பயன்படுத்தப்பட்டது. 19 ஆம் நூற்றாண்டின் நடுப்பகுதி வரை இக் கோட்டையில் படைகள் நிலைகொண்டிருந்தன. 1900களின் முற்பகுதியில் இக் கோட்டை [[தாலுகா அலுவலகம்|தாலுகா அலுவலமாக]] மாற்றப்பட்டது. இக் கோட்டை ஹைதர் அலியின் மகனான திப்பு சுல்தானின் பெயரைத் தழுவி ''திப்பு கோட்டை'' என்றும் அழைக்கப்படுவது உண்டு.
 
 {{இந்தியாவிலுள்ள கோட்டைகள்}}
 {{கேரளத்தில் சுற்றுலா}}
 [[பகுப்பு:இந்தியத் தொல்லியற்களங்கள்]]
 [[பகுப்பு:பாலக்காடு மாவட்டம்]]